Olonetzische Sprache
S Olonetzisch oder Livvisch (olonetzisch livvi, eschtnisch livvi keel, finnisch aunuksenkarjala) wird vu rund 20.000 Mänschen in dr Republik Karelien im Nordweschte vu Russland nerdli vum Ladogasee gschwätzt. Derzue git s rund 5.000 Sprächer z Finnland. S Olonetzisch ghert zäme mit em Lüdisch un em Karelisch zue dr Karelische Sprochgruppe. 

Derwlyscht s Olonetzisch in dr russische Sprochwisseschaft as Dialäökt vum Karelisch aagluegt wird, wird s in dr finnisch Sprochwisseschaft as aigeständigi Sproch gwärtet.

Alfabet 

Syt 2007 wird s karelisch Alfabet bruucht, aber ohni s Ǯ ǯ.

S Sprochegremium empfiilt syt 2007, dr Buechstab <ü> nimi z bruuche un statt däm e <y> z schryybe- In e Dail Wärch wird aber allno s <ü> bruucht. 

Mit em Zaiche <'> wird e Palatalisierig aazaigt.

Sprochligi Bsunderhaite 
Unterschiid zum aigetlige Karelisch sin zum Byschpel
 en Aazahl vu Uusdruck us em Wepsisch,
 en Aazahl vu Uusdruck us weschtbaltische Sproche (in dr sunschtige karelische Sprochgruppe sälte),
 e sterkere Yyfluss vum Russisch,
 d Uussproch (mee stimmhafti Konsonante wie im aigetlige Karelisch)

Literatur 
 Werterbuech Olonetzisch Russisch (ca. 20.000 Werter), Petrosawodsk 1990
 Arvo Laanest: Einführung in die ostseefinnischen Sprachen. Helmut Buske Verlag, Hamburg, 1982, ISBN 3-87118-487-X.

Weblink 

 Oma Mua – Wuchzytschrift uf Olonetzisch
 Karelisch, Enzyklopädie des europäischen Ostens (EEO), Universität Klagenfurt

Fueßnote 

Einzelsproch
Finno-ugrischi Sproch